
Előterjesztés
Alsószentiván Község Önkormányzata Képviselő-testületének

2024. november tartandó soron következő nyilvános ülésére

Napirendi pont: Határozati javaslat a polgármester időarányos cafetéria juttatása 2024. évi keretösszegének megállapításáról
Előterjesztő: Husvéth Imre polgármester

Tisztelt Képviselő-testület!

2012. március 01-től lépett hatályba a közszolgálati tisztviselőkről szóló 2011. évi CXCIX. törvény (továbbiakban Kttv.). A Kttv. 151. §-a alapján a köztisztviselők továbbra is jogosultak cafetéria juttatásra. A hivatali szervezet vezetője a közszolgálati szabályzatban határozza meg a juttatás éves összegét, amely keretösszeg az elmúlt években 400.000 Ft-ban került meghatározásra. A szabályzat rendelkezik továbbá a cafetéria juttatás igénybevételének részletes szabályairól, elszámolásának rendjéről és visszatérítésének szabályairól.

A Kttv. 225/L.§ (1)-(2) bekezdése előírja, hogy a polgármesteri foglalkoztatási jogviszonyra megfelelően alkalmazni kell a Kttv. 151. §-ában foglaltakat. Így a főállású polgármester és alpolgármester tekintetében a cafetéria mértékéről, a cafetéria juttatás igénybevételének részletes szabályairól, elszámolásának rendjéről és visszatérítésének szabályairól.

A polgármester esetében viszont a munkáltatói jogokat gyakorló Képviselő-testület jogosult a keretösszeg meghatározására.

A Kttv. 151. § (1) bekezdése szerint a cafetéria juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is, így ténylegesen a közterhekkel csökkentett összegű (nettó) juttatást veheti igényben a polgármester.

Fentiekre tekintettel javasolom, hogy a polgármester időarányos cafetéria juttatása megegyező összegben kerüljön megállapításra a köztisztviselők részére megállapított évi 400.000 Ft-os mértékkel, azaz a 2024. október 1-től 2024. december 31-ig terjedő időszakra nettó 100.000 Ft-tal.

Alsószentiván, 2024. november 13.
Husvéth Imre
polgármester

Határozati javaslat
Alsószentiván Község Önkormányzata Képviselő-testületének
…../2024. (……) határozata
a polgármester időarányos cafetéria juttatása 2024. évi keretösszegének megállapításáról
Alsószentiván Község Önkormányzatának Képviselő-testülete Husvéth Imre főállású polgármester 2024. évi cafetéria juttatásának éves keretösszegét – figyelemmel az Alapi Közös Önkormányzati Hivatal köztisztviselői részére megállapított cafetéria-juttatása mértékére – 400.000 forintban állapítja meg, melynek időarányos fedezetét, a 100.000 Ft-ot az Önkormányzat 2024. évi költségvetése terhére biztosítja.
A cafetéria juttatás megállapított éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is. 

A polgármester a képviselő-testület által elfogadott Cafetéria juttatási Szabályzatban foglalt eljárási részletszabályok alapján igényelheti a cafetéria juttatását. 

A Képviselő-testület felhatalmazza a jegyzőt, hogy a szükséges intézkedéseket tegye meg.

Felelős: Csalovszkiné Mezei Zsuzsanna jegyző

Határidő: folyamatos
